### Resume

En privat bygherre har anmodet om, at få udarbejdet lokalplan til ombygning af det gamle [adresse] til boliger. Området ligger mellem [adresse] og [adresse] i Give og udgør et område på 26.665 m². De gamle bygninger ombygges til mellem 95-100 boliger som henholdsvis etageboliger, rækkehuse og ét parcelhus. En enkelt bygning samt en glasgang, som ikke kan bruges, rives ned. Lokalplanområdet indeholder desuden parkeringspladser samt større fælles friarealer. Vejadgangen til området bliver udelukkende fra [adresse].
Lokalplanen har været i offentlig høring fra 10. oktober 2022 - 5. december 2022.
Der er ikke kommet bemærkninger til lokalplanforslaget eller kommuneplantillæg nr. 11 og der er derfor ikke anledning til, at anbefale ændringer i lokalplanen eller tillægget.

### Sagsfremstilling

![](data:image/png;base64...)

Figur 1: Kort over lokalplanområde

Planens historik:

Teknisk Udvalg besluttede på mødet 5. oktober 2021, punkt 225, at igangsætte udarbejdelse af lokalplan nr. 1351 og tillæg nr. 11

Tillægget har været i fordebat fra 1. november 2021 til 15. november 2021.

Byrådet besluttede på møde 5. oktober 2022, pkt. nr. 169, at sende lokalplanen og tillægget i offentlig høring.

Lokalplanen og tillægget har været i offentlig høring fra 10. oktober 2022 til 5. december 2022.

Der er ikke indkommet indsigelser til lokalplanen eller kommuneplantillægget og dermed er der ikke anledning til, at anbefale ændringer i lokalplanen eller tillægget.

Overtagelsespligt/Frafaldserklæring:

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.
I lokalplanområdet er der eksisterende bygninger af høj kvalitet, som kan genanvendes til boliger. Genbrug af bygninger nedbringer udledningen af CO2 markant. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1351 og tillæg nr. 11 til [adresse] 2021-2033 vedtages endeligt. |

### Beslutning

Udvalget ønskede at bygning 18 nedrives, hvorfor sagen går retur til forvaltningen mhbp. partshøring.

Claus Mogensen var fraværende.